Nizjni Nowgorod Info. About. What's This?
ⓘ Nizjni Nowgorod
Nizjni Nowgorod is 'n stad in Rusland wat in 1221 gestig is. Dit word kortliks Nizjni genoem en was van 1932 tot 1990 bekend as Gorki. Dit is die hoofstad van die Nizjni Nowgorod-oblast en die Federale Distrik Wolga. Dit het in 2020 'n geraamde bevolking van meer as 1.2 miljoen gehad.
Die stad is gelee by die samevloei van die Oka- en Wolgarivier in Sentraal-Rusland. Nizjni Nowgorod is die sesde grootste stad in Rusland en die tweede digs bevolkte stad aan die Wolga en in die federale distrik. Dit is 'n belangrike ekonomiese, wetenskaplike, opvoedkundige, kulturele en vervoersentrum in Rusland en die groot ekonomiese streek Wolga-Wjatka. Dit is ook die hoofsentrum van riviertoerisme in die land. In die historiese deel van die stad is baie universiteite, teaters, museums en kerke.
Die stad is op 4 Februarie 1221 gestig deur prins Joeri II van Wladimir. In 1612 het Koezma Minin en prins Dmitri Pozjarski 'n leer hier byeengebring vir die bevryding van Moskou van die Pole. In 1817 het die stad 'n groot handelsentrum van die Russiese Ryk geword. In die tyd van die Sowjetunie is dit tot Gorki hernoem en het dit 'n belangrike nywerheidsentrum geword.
Die stad se oorspronklike naam was slegs Nowgorod "Nuwe Stad", maar om dit te onderskei van die ander, ouer Nowgorod nou Weliki Nowgorod in die weste is die stad algemeen "Nowgorod van die laaglande" of "Benede-Nowgorod" genoem. Nizjni beteken "laer" of "benede", al is sy ligging eintlik hoer as dié van Weliki Nowgorod. Dit is egter stroomaf gelee van ander Russiese stede soos Moskou, Wladimir en Moerom.
Ná Joeri se dood in 1238 is die fort deur die Mongoolse Ryk verower. Saam met Moskou en Twer was Nizjni Nowgorod een van die stede wat nie deur die Mongole verwoes is nie vanwee hulle onbelangrikheid destyds, maar wat tot groot sentrums gegroei het tydens die Tataarse Juk. Met die instemming van die Mongoolse khan is Nizjni Nowgorod in 1264 by die prinsdom Wladimir-Soezdal ingelyf. Ná 86 jaar het die stad se belangrikheid verder gegroei toe die setel van die magtige prinsdom Soezdal in 1350 hierheen geskuif is. Prins Dmitri van Soezdal 1323-1383 wou dit 'n hoofstad maak wat met Moskou kon meeding; hy het 'n steenvesting en verskeie kerke laat bou en was die beskermheer van historici. Die vroegste bestaande manuskrip van die Russiese Primêre Kroniek, die Laurentiese Kodeks, is in 1377 deur die plaaslike monnik Laurentius vir hom geskryf.
Nadat die stad in 1392 by Moskowie ingelyf is, het die plaaslike prinse die van Sjoeiski aangeneem en hulle in Moskou gevestig, waar hulle prominent aan die hof was en vir n kort tyd or die land regeer het in die persoon van Wasili IV.
In 1612, tydens die Russiese Tyd van Beroeringe, het Koezma Minin en prins Dmitri Pozjarski 'n leer hier byeengebring vir die bevryding van Moskou van die Pole. Die Pole is verdryf en 'n nuwe tsaar, Michail Romanof, is verkies om 'n einde aan die onrus van dié tyd te bring.
In die loop van die 18de eeu het die stad kommersieel vooruitgegaan en is dit deur die Stroganofs die rykste Russiese handelsfamilie gekies as basis vir hulle bedrywighede. 'n Spesifieke Russiese argitektuur- en ikoonskilderstyl, bekend as die Stroganofstyl, het met die wisseling van die 17de en 18de eeu hier ontwkkel.
2.1. Geskiedenis Sowjettyd
Die Duitsers het Gorki tydens die Tweede Wêreldoorlog aanhoudend gebombardeer om die stad se nywerheid te verwoes, aangesien dit die belangrikse verskaffer van militêre toerusting vir die Oosfront was. Daarna was die stad geslote vir buitelanders om die Sowjetse militêre navorsing en vervaardigingsgeriewe te beveilig. Nie eens kaarte van die stad is gepubliseer nie, tot in die middel 1970s. In 1970 is die Orde van Lenin aan Gorki toegeken.